Η **Νικολέττα Ράλλη** (Αθήνα, 25 Απριλίου 1983) είναι Ελληνίδα παρουσιάστρια, ραδιοφωνική παραγωγός, blogger & πρώην μοντέλο.

Πρώτα Χρόνια
------------

Γεννήθηκε το 1983 στην Αθήνα και μεγάλωσε στου Γκύζη. Τόπος καταγωγής της είναι ο Πλάτανος Ακράτας Αχαΐας. Σπούδασε Γεωλογία στο Εθνικό και Καποδιστριακό Πανεπιστήμιο Αθηνών ενώ σε ηλικία 21 ετών ξεκίνησε να ασχολείται επαγγελματικά με το modeling. Το 2005, σε ηλικία 22 ετών, αποφάσισε να δηλώσει συμμετοχή στα Καλλιστεία του ΑΝΤ1 όπου απέσπασε τον τίτλο της **Β' Μις Ελλάς 2005**. Μετά τα Καλλιστεία μπήκε στο χώρο της υποκριτικής, ενώ από το 2009 ασχολείται επαγγελματικά με την παρουσίαση τηλεοπτικών και ραδιοφωνικών εκπομπών.

Βιογραφικό
----------

Το 2005, μετά την κατάκτηση του τίτλου της **Β' Μις Ελλάς** στον Διαγωνισμό Ομορφιάς του ANT1, εκπροσώπησε την χώρα μας σε μεγάλο διεθνή διαγωνισμό ομορφιάς που διοργανώθηκε στην Κίνα όπου εκεί πήρε την πρωτιά για την Ελλάδα με τον τίτλο **Miss Queen Tourism International 2005**. Το επόμενο διάστημα έμεινε για λίγο στην Κίνα, μετά τη νίκη της, και ασχολήθηκε επαγγελματικά με το modeling δουλεύοντας για διάφορες εταιρίες.

Το 2006, ο τηλεοπτικός σταθμός ΑΝΤ1 της πρότεινε μία θέση για το πρωταγωνιστικό καστ της κωμικής σατιρικής σειράς «*Σκερτσάκια*». Η ίδια δέχτηκε την πρόταση έτσι έλαβε μέρος στη σειρά τη σεζόν 2006-2007. Την επόμενη σεζόν η σειρά πήρε μεταγραφή στον ALPHA με τους ίδιους ακριβώς συντελεστές αλλά με αλλαγή στον τίτλο της, που εκείνη τη σεζόν έγινε «*Σφηνάκια*». Ακολούθησαν έκτακτες συμμετοχές στις σειρές «*Σε είδα*» και «*Ο άγγελος μου ο διάβολος μου*» το 2008.

Το 2009, ξεκίνησε να ασχολείται με την παρουσίαση εκπομπών. Από το 2009 μέχρι το 2011 συνεργάστηκε με το μουσικό κανάλι MAD TV παρουσιάζοντας μουσικές και νεανικές εκπομπές. Το καλοκαίρι του 2011, μετά την ολοκλήρωση της μεσημεριανής εκπομπής της Χριστίνας Λαμπίρη ύστερα από 9 χρόνια, δέχτηκε πρόταση από το STAR για να αναλάβει την νέα lifestyle εκπομπή «*Made In Star*». Έτσι τη σεζόν 2011-2012 παρουσίασε την εκπομπή στη μεσημεριανή ζώνη του σταθμού. Την ίδια περίοδο ήταν μέρος του πρωταγωνιστικού καστ της σειράς «*Comedy Lab*», που προβλήθηκε από το ίδιο κανάλι ενώ επιπλέον συμμετείχε στην κωμική σειρά «*Ελεύθερος κι Ωραίος*» στον ΑΝΤ1, με πρωταγωνιστές τους Μέμο Μπεγνή, Ιωάννα Πηλιχού και Γιώργο Πυρπασόπουλο. Η εκπομπή της σταμάτησε ξαφνικά τον Απρίλιο του 2012 χωρίς καμία προειδοποίηση από το κανάλι ενώ η ίδια είχε συμβόλαιο ως τον Αύγουστο του ίδιου έτους. Την επόμενη σεζόν έλαβε μέρος στον τρίτο κύκλο του show χορού «*Dancing with the Stars*» στον ΑΝΤ1 ενώ ξεκίνησε την συνεργασία της με το MTV GREECE παρουσιάζοντας διάφορες εκπομπές.

Το 2016, ανέλαβε την παρουσίαση της lifestyle εκπομπής «*Όλα Καλά*» στο Μακεδονία TV γι' αυτόν το λόγο εγκαταστάθηκε στη Θεσσαλονίκη για μία σεζόν. Την επόμενη σεζόν, 2017-2018, υπήρξε συμπαρουσιάστρια του Γιώργου Λιάγκα στην εκπομπή «*Late Night με τον Γ. Λιάγκα*» στον ΑΝΤ1. Το καλοκαίρι του 2018, ανέλαβε την παρουσίαση της πρωινής εκπομπής «*Καλοκαίρι Μαζί στις 10:00*» μαζί με τον Νίκο Αναδιώτη. Το Σεπτέμβρη του ίδιου έτους, παρουσίασε την επιστροφή των ελληνικών «*Καλλιστείων*» στην τηλεόραση στο Μακεδονία TV.

Την σεζόν 2021-22 παρουσίασε την ψυχαγωγική εκπομπή *«Αυτό Είναι Σαββατοκύριακο»* στο OPEN.

Προσωπική ζωή
-------------

Το 2018, ξεκίνησε τη σχέση της με τον επιχειρηματία Μιχάλη Ανδρούτσο. Το 2020, γεννήθηκε η κόρη τους, Σοφία.

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 2005 | Διαγωνισμός Ομορφιάς ANT1 | ΑΝΤ1 | Η Ίδια | Διαγωνιζόμενη / Β' Μις Ελλάς |
| 2006-2007 | Σκερτσάκια | Νικολέττα | Πρωταγωνιστικός Ρόλος |
| 2007-2008 | Σφηνάκια | ALPHA |
| 2008 | Σε Είδα | Μάγδα | Επεισόδιο: "Το τρίγωνο του Πασκάλ" |
| Ο άγγελός μου ο διάβολός μου | Νέλλη | Επεισόδιο: "Κορίτσι και γυναίκα" |
| 2011-2012 | Made in Star | STAR | Η Ίδια | Παρουσιάστρια |
| Comedy Lab | Νικολέττα | Πρωταγωνιστικός Ρόλος |
| 2012 | Ελεύθερος κι Ωραίος | ΑΝΤ1 | Ναταλία | Βασικό Καστ |
| 2012-2013 | Dancing with the Stars | Η Ίδια | Διαγωνιζόμενη / Θέση 14η |
| 2016-2017 | Όλα Καλά | Μακεδονία TV | Παρουσιάστρια |
| 2017-2018 | Late Night με τον Γ. Λιάγκα | ΑΝΤ1 | Συμπαρουσιάστρια |
| 2018 | Καλοκαίρι Μαζί στις 10 | Παρουσιάστρια |
| Διαγωνισμός Ομορφιάς | Μακεδονία TV |
| My Style Rocks | ΣΚΑΪ | Guest Κριτής |
| 2021-2022 | Αυτό Είναι Σαββατοκύριακο | OPEN | Παρουσιάστρια |

Παραπομπές
----------

1. 1 2  «Νικολέττα Ράλλη: Από τους Προσκόπους μου έμεινε να είμαι alert μονίμως!». *Σώμα Ελλήνων Προσκόπων*. Ανακτήθηκε στις 30 Αυγούστου 2020.
2. ↑  «Flashback στο 2005 από την Νικολέττα Ράλλη! Όταν βγήκε Β’ Μις Ελλάς (ΕΙΚΟΝΕΣ)». *thecaller.gr*. 2018-09-20.. Ανακτήθηκε στις 2018-09-20.
3. ↑  «Όταν η Νικολέττα Ράλλη κέρδισε τον τίτλο Miss Tourism International: Η φωτογραφία που δεν είχαμε δει». *joytv.gr*. 2018-09-20.. Ανακτήθηκε στις 2018-09-20.
4. ↑  «Επίσημα στο Star η Νικολέττα Ράλλη!». *gossip-tv.gr*. 2011-09-01.. Ανακτήθηκε στις 2011-09-01.
5. ↑  «H Νικολέττα Ράλλη είπε πρόωρα «αντίο» στο Dancing with the Stars». *newsbeast.gr*. 2012-11-26.. Ανακτήθηκε στις 2012-11-26.
6. ↑  «Στο Mtv η Νικολέττα Ράλλη!». *newpost.gr*. 2013-01-12. Αρχειοθετήθηκε από το πρωτότυπο στις 2020-01-29.. Ανακτήθηκε στις 2013-01-12.
7. ↑  «Η Νικολέττα Ράλλη αναλαμβάνει την εκπομπή «Όλα Καλά»!». *zappit.gr*. 2016-10-21.. Ανακτήθηκε στις 2016-10-21.
8. ↑  «Στο πλευρό του Γιώργου Λιάγκα η Νικολέτα Ράλλη- Αποχωρεί από την εκπομπή της». *showbiz.gr*. 2017-09-29. Αρχειοθετήθηκε από το πρωτότυπο στις 2020-01-29.. Ανακτήθηκε στις 2017-09-29.
9. ↑  «Οι παρουσιαστές και το όνομα του καλοκαιρινού μαγκαζίνο του ΑΝΤ1 μόλις αποκαλύφθηκαν!». *fthis.gr*. 2018-06-07.. Ανακτήθηκε στις 2018-06-07.
10. ↑  «Νικολέττα Ράλλη! Αυτοί θα είναι οι συνεργάτες της στο OPEN». *iRafina*. 29 Αυγούστου 2021. Ανακτήθηκε στις 15 Σεπτεμβρίου 2021.